கேள்வி: யாசுது - பொருளாதாரம் பற்றி தகவல் சொல்.
பதில்: இந்நகரத்தின் பட்டுத்துணிகளும், பிற தரைவிரிப்புகளும், பல்லாண்டுகளாகத் தரத்திற்கு எப்போதும் பெயர் பெற்று திகழ்கின்றன. யாசுது நகரமானது, இன்று ஈரானின் ஜவுளி தொழில்துறை நடுவங்களில் ஒன்றாகப் பெயர் பெற்றுள்ளது. இங்கு கணிசமான மட்பாண்டம் மற்றும் கட்டுமானப் பொருட்கள் தொழில் மற்றும் தனித்துவமான மிட்டாய் தொழில்கள், நகை தொழில்கள் உள்ளன. மக்கள்தொகையில் கணிசமான பகுதியினர், விவசாயம், பால் (பானம்), உலோக வேலைகள், இயந்திர உற்பத்தி உள்ளிட்ட பிற தொழில்களிலும் பணியாற்றுகின்றனர். வளர்ந்து வரும் தகவல் தொழில்நுட்ப துறையில், ஏராளமான நிறுவனங்கள் ஈடுபட்டுள்ளன. முக்கியமாக கேபிள்கள் எனப்படும் முறுக்குவடம் உற்பத்தித் தொழில்களும், இணைப்பிகள் உருவாக்கலும் சிறப்பாக நடைபெற, அதற்குரிய முதன்மை பொருட்களை உற்பத்தி செய்யப் படுகின்றன. தற்போது யாசுத்தில், ஈரானின் மிகப்பெரிய ஃபைபர் ஒளியியல் உற்பத்தியாளரின் கட்டகம் அமைந்து உள்ளது.
கேள்வி: யாசுது - காலநிலை குறித்து விரிவாக சொல்லுங்கள்.
பதில்: யாசுத்தில் வெப்பமான பாலைவன காலநிலை உள்ளது. (கோப்பன் காலநிலை வகைப்பாடு BWh). ஈரானின் மிக வறண்ட முக்கிய நகரமாக, இது உள்ளது. ஒவ்வொரு ஆண்டும், 49 மில்லிமீட்டர் (1.9 அங்குலம்)மழையே, 23 நாட்களுக்கு மழைப்பொழிவு மட்டுமே நிகழ்கிறது. இதன் கோடைக் கால வெப்பநிலை 40 ° செல்சியசு (104&nbsp;°F)க்கு மேல் இருக்கும். இந்நகரம், ஈரப்பதம் இல்லாமல் சூரிய வெப்பம் அதிகமாக இருக்கும். இரவில் கூட, கோடையில் வெப்பநிலை மிகவும் வசதியின்மையாக ஏற்படுத்தும். குளிர்காலத்தில், நாட்கள் லேசாகவும், வெயிலாகவும் இருக்கும். ஆனால், காலையில் மெல்லிய காற்றும், குறைந்த மேகமூட்டமும், குளிர்ந்த வெப்பநிலையை ஏற்படுத்துகின்றன. அவை சில நேரங்களில் 0&nbsp;°C (32&nbsp;°F) க்குக் கீழே இருக்கும் என வானியல் அறிக்கைகள் தெரிவிக்கின்றன. மிகவும் வெப்பமான கோடைகாலத்தை சமாளிக்க, இந்நகரில் இருக்கும் பல பழைய கட்டிடங்கள், அற்புதமான காற்று கோபுரங்களையும், பெரிய நிலத்தடி பகுதிகளையும் கொண்டுள்ளன. இந்நகருக்கு அருகிலுள்ள மலைகளில் உள்ள பனிப்பாறைகளிலிருந்து, பெறப்பட்ட பனியை சேமிக்கப் பயன்படுத்தப்பட்ட, சிறப்பான கட்டிட அமைப்பு நுட்பங்கள் காணப்படுகின்றன. கிட்டத்தட்ட முற்றிலும் அடோப்பிலிருந்து கட்டப்பட்ட, மிகப்பெரிய நகரங்களில் யாசுத்து நகரும் ஒன்றாகும். }}